Klein gebare tel | Nuus24
LAASTE OPGEDATEER: 2013-05-22, 03:23
Artikels gelees: 358
Klein gebare tel
27 July 2012, 07:15
Iets wat ek toenemend mis by die mense om my is die klein gebare van goeie maniere – klein gebare wat wys ons gee om vir ons medemens.Aan die begin was dit net hier en daar sigbaar, maar deesdae raak dit die norm.Dink byvoorbeeld aan iets soos om op te staan vir iemand in 'n trein. Dis vir my die lelikste ding as 'n ouer dame staan terwyl 'n jong man reg langs haar gemaklik agteroor sit. Deesdae lyk dit of niemand meer eers oorweeg om op te staan nie.Ek sê nie ons moet outyds en tradisioneel wees nie, maar partykeer is dit die klein dingetjies wat wys jy is ordentlik en gee om vir ander.Partykeer is al wat dit vat om vir iemand 'n plek voor jou in die verkeer te gee – maar dit lyk of dit ook iets van die verlede is.Ek leer my kinders elke dag om respek te hê vir mense en om ander se belange in ag te neem. Maar dit lyk vir my ek is een van die laaste mense wat dit as belangrik ag.Wat gaan van ons word as ons almal net selfsugtig lewe?